**Aydın Süleymanlı** (d. 22 mart 2005, Bakı, Azərbaycan) — azərbaycanlı şahmatçı, qrossmeyster (2021). Yeniyetmələr arasında dünya və ikiqat Avropa çempionu. "Aeroflot open 2020" turnirinin qalibi.

Uşaqlığı və şahmata başlaması
-----------------------------

Aydın Elşən oğlu Süleymanlı 2005-ci il martın 22-də Bakıda anadan olub. 6 yaşında 249 nömrəli tam orta məktəbin birinci sinfinə gedib. 5 yaşından şahmatla məşğul olmağa başlayıb. İlk vaxtlar evlərinin yaxınlığındakı Xətai Rayon Mədəniyyət Mərkəzində şahmat məşğələlərinə qatılıb. Sonra valideynlərinin arzusu ilə Aydın Respublika İxtisaslaşdırılmış Olimpiya Ehtiyatları Uşaq-Gənclər Şahmat Məktəbində Xalid Atababayevdən şahmatın sirlərini dərindən öyrənməyə başlayıb.

Şahmat karyerası
----------------

Aydın Süleymanlı — 2017-ci il U-12 Avropa çempionatının qalibi.
Aydın 6 yaşından başlayaraq beynəlxalq yarışlara qatılıb. O, müxtəlif yaş kateqoriyalarında Azərbaycanı uşaq və yeniyetmələr arasında şahmat üzrə dünya və Avropa çempionatlarında təmsil etmişdir. 2013-cü ildə Monteneqronun Budva şəhərində keçirilmiş qitə birinciliyində 8 yaşlı şahmatçılar arasında birinci olub. Həmin ilin dekabrında Birləşmiş Ərəb Əmirliklərinin Əl-Əyn şəhərində keçirilmiş şahmat üzrə dünya çempionatında eyni yaş kateqoriyasında üçüncü yeri tutub.

2014-cü ilin noyabrında şahmatın blits və rapid növü üzrə keçirilmiş Avropa çempionatında bütün rəqiblərini üstələyərək həm blits, həm də rapiddə 10 yaşlı oğlanlar arasında birinci olub.

2017-ci ildə Rumıniyanın Mamaya şəhərində təşkil olunmuş Avropa Çempionatında 9 oyundan 7 xal yarım yığmaqla 12 yaşlı oğlanlar arasında Avropa çempionu adını qazanıb.

2019-cu ildə Hindistanın Mumbay şəhərində keçirilmiş dünya çempionatında 11 oyundan 9 xal yığmaqla 14 yaşlı oğlanlar arasında dünya çempionu olub.

2019-cu ilin noyabr ayında Azərbaycanın gənclərdən ibarət şahmat üzrə yığma komandasının heyətində Türkiyənın Çorum şəhərində keçirilmiş 16 yaşadək şahmatçılar arasında Dünya Şahmat Olimpiadasının qalibi olub.

Aydın Süleymanlı — 2020 -ci il "Aeroflot open" festivalının qalibi
27 fevral 2020-ci ildə Moskvada "Aeroflot open" beynəlxalq şahmat festivalının A turnirində 9 turdan 6,5 xal toplayaraq festivalın qalibi olub.

2023-cü ilin dekabrında 11 xal toplayaraq "Vüqar Həşimov Memorial-2023" superturnirinin rapid yarışlarının qalibi olub.

Şəxsi həyatı
------------

Aydın Süleymanlı 2023-cü ilin yanvarında blokçeyn əsaslı şirkət ilə birlikdə şahmat sənayesində ilklərdən olan çoxillik NFT əməkdaşlığını açıqladı.

İstinadlar
----------

1. ↑  *FİDE* FIDE Standard Ratings as of 31 december 2023. 2023.
2. 1 2 3 4 5  "Sürətli şahmat üzrə 10 yaşlılar arasında Avropa çempionu". Anl.az. 19 oktyabr 2018 tarixində arxivləşdirilib.
3. ↑  Yeniyetmələrimiz blits və rapid üzrə Avropa çempionatında 7 medal qazandılar // *Dsport.az*[*ölü keçid*]
4. ↑  "European Youth Chess Championship 2017 Open U12 // *Chess-results.com*". 2021-01-31 tarixində arxivləşdirilib. İstifadə tarixi: 2018-10-18.
5. ↑  "Yeniyetmə şahmatçımız Aydın Süleymanlı dünya çempionu adını qazanıb // *Azertag.az*". 2019-10-25 tarixində arxivləşdirilib. İstifadə tarixi: 2019-10-12.
6. ↑  "Azərbaycan Dünya Şahmat Olimpiadasının qalibi oldu". Trend.az. 2019-11-18 tarixində arxivləşdirilib. İstifadə tarixi: 2019-11-18.
7. ↑  "Gənc azərbaycanlı şahmatçı "Aeroflot open" festivalının qalibi olub // *Azertag.az*". 2020-03-14 tarixində arxivləşdirilib. İstifadə tarixi: 2020-02-27.
8. ↑  ""Vüqar Həşimov Memorial-2023": Aydın Süleymanlı rapid yarışlarının qalibi oldu". 2023-12-11 tarixində arxivləşdirilib. İstifadə tarixi: 2023-12-11.
9. ↑  "SKAUT GM Aydın Süleymanlı ilə əməkdaşlıq elan edir". skaut.uk (az.). 2023-04-06 tarixində arxivləşdirilib. İstifadə tarixi: 4 yanvar 2022.

Xarici keçidlər
---------------

* Vikianbarda əlaqəli media-fayllar

* FIDE Chess profili
* Aydin Suleymanli. Chess-DB.com[*ölü keçid*]  (ing.)
* Aydin Suleymanli. Chessgames.com  (ing.)
* Aydin Suleymanli. 365Chess.com  (ing.)

|  |  |
| --- | --- |
|  Bu şablona bax   Tematik saytlar | 365chess · Chess DB · Chess Games · Chess Tempo · ФИДЕ |

| ⛭Azərbaycan bayrağı Azərbaycan qrossmeysterləri |
| --- |
| Yaşayan şahmatçılar | 
Abdulla Qədimbəyli |
Arkadi Naydiç |
Aydın Süleymanlı |
Azər Mirzəyev |
Cahangir Ağarəhimov |
Elmar Məhərrəmov |
Eltac Səfərli |
Əhməd Əhmədzadə |
Fərhad Tahirov |
Fərid Abbasov |
Qədir Hüseynov |
Namiq Quliyev |
Nicat Abasov |
Nicat Məmmədov |
Rauf Məmmədov |
Rəsul İbrahimov |
Misrətdin İsgəndərov |
Məhəmməd Muradlı |
Rəşad Babayev |
Rıfat Bağırov |
Sərxan Quliyev |
Şəhriyar Məmmədyarov |
Teymur Rəcəbov |
Ülvi Bacarani |
Ülvi Sadıqov |
Ürfan Sevdimalıyev |
Vasif Durarbəyli |
Vüqar Rəsulov |
Vüqar Əsədli |
Zaur Məmmədov
 |
| Əvvəlki təmsilçilər | 
Cəmil Ağamalıyev
 |
| Mərhum şahmatçılar | 
Aydın Hüseynov (1955–2003) | Vüqar Həşimov (1986–2014)
 |